Lac d'Emosson

Lac d'Émosson er eit reservoar i kantonen Valais i Sveits. Han ligg i kommunane Salvan og Finhaut. den næraste større byen i Sveits er Martigny. Innsjøen har eit overflateareal på 3.27 km² og ligg 1930 moh. På det djupaste er innsjøen 161 m. Den første demninga i Emosson (òg kalla Barberine-demninga) vart bygd i 1925. Den noverande demninga med ei høgd på 180 meter stod ferdig i 1974 og sette den gamle demninga under vatn. Det auka volumet i reservoaret frå 40 mill. m³ til 227 mill. m³. Den gamle demninga kan ein framleis sjå når vassnivået er særs lågt. Det vert nytta kabelvogn for å kome seg opp til demninga. Det er den brattaste taubanen for to kabinar i verda med ein gradient på 87 %. Kjelder Bakgrunnsstoff Kabelvogna og park Arkivert 2012-02-13 ved Wayback Machine. www.emosson-lac.ch Arkivert 2019-01-31 ved Wayback Machine.